钦定古今图书集成/明伦汇编/宫闱典/第083卷 > 夷安公主 下嫁昭平君
## 钦定古今图书集成/明伦汇编/宫闱典/第083卷 > 夷安公主 下嫁昭平君

按《汉书东方朔传》：“隆虑公主子昭平君，尚帝夷安公
主。隆虑主病，因以金千斤钱千万，为昭平君豫赎死
罪，上许之。隆虑主卒，昭平君日骄，醉杀主傅狱，系内
官，以公主子廷尉上请，请论。左右人人为言，前又入
赎，陛下许之。上曰：‘吾弟老有是，一子死以属我’。于是
为之垂涕，叹息良久，曰：‘法令者，先帝所造也。用弟故
而诬先帝之法，吾何面目入高庙乎！又下负万民’。”乃
可其奏。